PATVIRTINTA

Jurbarko r. Veliuonos Antano ir

Jono Juškų gimnazijos direktoriaus

2021 m. gruodžio 31 d. įsakymu Nr. VK-414

**JURBARKO R. VELIUONOS ANTANO IR JONO JUŠKŲ GIMNAZIJOS**

**CIVILINĖS SAUGOS MOKYMO TVARKOS APRAŠAS**

**I. BENDROSIOS NUOSTATOS**

1. Civilinės saugos mokymas – tai veikla, kuria siekiama asmenims suteikti reikiamų civilinės saugos žinių ir gebėjimų, gilinti civilinės saugos sistemos subjektų profesines žinias, tobulinti įgūdžius ir gebėjimus pasirengti bei veiksmingai organizuoti ekstremaliųjų situacijų valdymą.
2. Civilinės saugos mokymo tvarkos aprašas (toliau – Aprašas) nustato civilinės saugos mokymo tikslus ir uždavinius, civilinės saugos mokymo organizavimą, planavimą, trukmę, periodiškumą, asmenų, dirbančių Jurbarko r. Veliuonos Antano ir Jono Juškų gimnazijoje ir turinčių išklausyti priešgaisrinės apsaugos ir gelbėjimo departamento prie Vidaus reikalų ministerijos (toliau – Priešgaisrinės apsaugos ir gelbėjimo departamentas) nustatytą civilinės saugos mokymo programos kursą.
3. Apraše vartojamos sąvokos apibrėžtos Lietuvos Respublikos civilinės saugos įstatyme ir kituose teisės aktuose.

**II. CIVILINĖS SAUGOS MOKYMO TIKSLAI IR UŽDAVINIAI**

1. Civilinės saugos mokymo tikslai yra:

4.1. stiprinti civilinės saugos parengtį Jurbarko r. Veliuonos Antano ir Jono Juškų gimnazijoje;

4.2. mokyti ir rengti gimnazijos darbuotojus, kaip elgtis gresiant ar susidarius ekstremaliosiomis situacijoms;

4.3. skatinti bendruomenės pasitikėjimą civilinės saugos sistemos veikla.

5. Civilinės saugos mokymo uždaviniai yra:

5.1. mokyti gimnazijos darbuotojus, kaip pasirengti galimoms ekstremaliosiomis situacijoms, kaip elgtis joms gresiant ar susidarius;

5.2. suteikti darbuotojams žinių apie galimus gamtinio, techninio, ekologinio ir socialinio pobūdžio pavojus, mokyti saugaus elgesio ir būtinų veiksmų ekstremaliųjų situacijų metu.

**III. CIVILINĖS SAUGOS MOKYMO ORGANIZAVIMAS**

6. Civilinės saugos mokymas gimnazijos darbuotojams organizuojamas:

6.1. Tauragės apskrities priešgaisrinės gelbėjimo valdybos Civilinės saugos skyriuje;

6.2. Jurbarko r. savivaldybės administracijoje;

6.3. Gimnazijoje, darbo vietose.

7. Tauragės apskrities priešgaisrinės gelbėjimo valdybos Civilinės saugos skyrius įgyvendina Civilinės saugos mokymo centro parengtas ir Priešgaisrinės apsaugos ir gelbėjimo departamento direktoriaus patvirtintas įvadinio ir tęstinio civilinės saugos mokymo programas.

8. Tauragės apskrities priešgaisrinės gelbėjimo valdybos Civilinės saugos skyriuje civilinės saugos mokymo programos kursą privalo išklausyti:

8.1. gimnazijos direktorius, arba jo įgaliotas asmuo;

8.2. asmuo, atsakingas už civilinę saugą.

9. Gimnazijos mokiniai civilinės saugos mokomi vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos Švietimo ir mokslo ministro 2016 m. rugsėjo 1 d. įsakymu Nr. ISAK-2433 ir Žmogaus saugos bendrąja programa, patvirtinta Lietuvos Respublikos Švietimo ir mokslo ministro 2012 m. liepos 18 d. įsakymu Nr. V-1159 (suvestinė redakcija nuo 2017-08-31).

10. Gimnazijos mokytojai kvalifikaciją civilinės saugos srityje tobulina Švietimo ir mokslo ministerijos įgaliotų institucijų organizuojamuose pedagogų kvalifikacijos tobulinimo renginiuose.

11. Civilinės saugos mokymą darbo vietose sudaro:

11.1. mokymas vadovaujantis Priešgaisrinės apsaugos ir gelbėjimo departamento direktoriaus patvirtintomis tipinėmis civilinės saugos mokymo programomis;

11.2. mokymasis veikti vadovaujantis įstaigos Ekstremaliųjų situacijų valdymo planu, stalo ar funkcinių pratybų metu.

**IV. CIVILINĖS SAUGOS MOKYMO PLANAVIMAS**

12.Gimnazijos darbuotojų civilinės saugos mokymui kasmeti skiriamos 2 valandos.

13. Darbuotojų civilinės saugos mokymas yra įforminamas gimnazijos direktoriaus patvirtintu protokolu, kurį pasirašo direktorius ir asmuo, vykdęs mokymą.

**V. CIVILINĖS SAUGOS MOKYMO PRAKTINIŲ ĮGŪDŽIŲ TIKRINIMO TVARKA**

14. Gimnazijos darbuotojų praktinis pasirengimas ekstremaliosiomis situacijoms tikrinamas ir vertinamas funkcinių civilinės saugos pratybų metu.

**VI. BAIGIAMOSIOS NUOSTATOS**

15. Civilinės saugos mokymą Jurbarko r. Veliuonos Antano ir Jono Juškų gimnazijoje kontroliuoja direktorius arba įsakymo tvarka paskirtas darbuotojas. Tiek gimnazijos direktorius, tiek įsakymo tvarka priskirtas darbuotojas įsipareigoja vadovautis Ekstremaliųjų situacijų prevencijos priemonių planu, organizuojant ir vykdant civilinės saugos darbuotojų mokymą.